google/wiki40b huggingface dataset:
बैरवा चन्दनपुर

बैरवा चन्दनपुर

बैरवा चन्दनपुर (Eng. Bairva Chandanpur) भारत के उत्तर प्रदेश राज्य के महराजगंज जिला में स्थित नौटनवा (तहसील), महाराजगंज क्षेत्र का ग्राम सभा है| यहाँ से महराजगंज जिला के मुख्यालय की दूरी लगभग 35 किलोमीटर है और यहाँ से नजदीकी रेलवे स्टेशन नौतनवा की दूरी लगभग 12 किमी है| भगवान गौतम बुद्ध की जन्म स्थली लुम्बिनीकी दूरी 35 किलोमीटर है तथा गौतम बुद्ध का ननिहाल देवदह की दूरी 7 किलोमीटर है| भारत के पड़ोसी देश नेपाल का सीमा मात्र 10 किलोमीटर की दूरी पर स्थित है|बैरवा चन्दनपुर स्थित शिव मंदिर आस - पास के प्राचीन मंदिरों में गिना जाता है| बैरवा चन्दनपुर की आबादी लगभग 7000+ है| यहाँ शिक्षा का स्तर 77% है| यहाँ की प्रमुख भाषा भोजपुरी, भोजपुरी के अतिरिक्त हिंदी , उर्दू , नेपाली तथा अंगरेजी भी बोली जाती है|
निकोबारी

निकोबारी, भारत की एक प्रमुख जनजाति हैं। यह अंडमान निकोबार द्वीप समूह में रहते हैं। जिसमें यह मुख्यतः निकोबार द्वीप में रहते हैं।
इरेचेक रेखा

इरेचेक रेखा बाल्कन प्रायद्वीप की एक काल्पनिक रेखा है जो ग्रीक और लैटिन सांस्कृतिक क्षेत्रों को अलग करती है।
ग्रेनोब्ल

फ्रान्स का एक प्रमुख नगर।
ग्रेनोब्ल फ्रान्स के दक्षिण-पूर्व मे रोन-आल्प्स क्षेत्र में स्थित एक मध्यम आकर का, सुन्दर सा शहर है। यह तीन पर्वतों के बीच घाटी में बसा हुआ है, अत्यंत समतल शहर है। यहाँ कई जानी-मानी वैज्ञानिक प्रयोगशालायें (मिनाटेक, सी.इ.ए, सी.एन.आर.एस. इत्यादि), कम्पनियां (एस टी, श्निडर, इत्यादि) एवं कई सारी विश्वविद्यालय हैं। शहर की जनसंख्या का एक बड़ा हिस्सा फ्रेंच एवं अन्तराष्ट्रीय छात्र-छात्राओं का है।
एन्रीको फर्मी

एनरिको फेर्मि (Enrico Fermi, 1901-1954) इटैलियन भौतिक विज्ञानी एवं नोबेल पुरस्कार विजेता थे।

जीवनी

फेर्मि का जन्म 29 सितंबर 1901 को रोम शहर में हुआ। शिक्षा-दीक्षा गटिंगेन एवं लाइडेन में हुई तथा तदुपरांत रोम में भौतिकी के प्राध्यापक नियुक्त हुए।
इन्होंने भारी तत्वों के नाभिकों को तोड़ने के संबंध में महत्वपूर्ण शोध कार्य किया तथा सन् 1934 में, न्यूट्रॉन की बमबारी द्वारा भारी तत्वों के नाभिकों को तोड़ने में सफलता प्राप्त की। इस प्रकार फेर्मि ने तत्वांतरण करने में महत्वपूर्ण कार्य किया। कृत्रिम रेडियो ऐक्टिव पदार्थों का सृजन करने के उपलक्ष्य में, सन् 1938 में, इन्हें नोवेल पुरस्कार प्राप्त हुआ।
ये सन् 1939 में कोलंबिया विश्वविद्यालय में भौतिकी के प्राध्यापक नियुक्त हुए। सन् 1942 में इन्हें प्रथम परमाणु भट्टी बनाने में सफलता मिली। नाभिकीय विज्ञान में आपका योगदान चिरस्मरणीय रहेगा।
दोपहर

दिन का दूसरा प्रहर या मध्याह्न वो होता है, जब सूरज सिर पर आ जाता है। एक दिन में आठ प्रहर या पहर होते हैं. एक पहर तीन घंटे का होता है। सूर्योदय के समय दिन का पहला प्रहर प्रारंभ होता है। दूसरे पहर की समाप्ति और तीसरे पहर का प्रारंभ, दोपहर होती है। यह समय लगभग दिन के बीच लगभग 12 बजे का होता है।
संज्ञानात्मक विकास

संज्ञानात्मक विकास (Cognitive development) तंत्रिकाविज्ञान तथा मनोविज्ञान का एक अध्ययन क्षेत्र है जिसमें बालक द्वारा सूचना प्रसंस्करण, भाषा सीखने, तथा मस्तिष्क के विकास के अन्य पहलुओं पर ध्यान केन्द्रित किया जाता है।
संज्ञान (कॉग्नीशन) से तात्पर्य मन की उन आन्तरिक प्रक्रियाओं और उत्पादों से है, जो जानने की ओर ले जाती हैं। इसमें सभी मानसिक गतिविधियाँ शामिल रहती हैं- ध्यान देना, याद करना, सांकेतीकरण, वर्गीकरण, योजना बनाना, विवेचना, समस्या हल करना, सृजन करना और कल्पना करना। निश्चित ही हम इस सूची को आसानी से बढ़ा सकते हैं क्योंकि मनुष्यों के द्वारा किये जाने वाले लगभग किसी भी कार्य में मानसिक प्रक्रियाएँ शामिल हो जाती हैं। जीवन निर्वाह के लिए हमारी संज्ञानात्मक शक्तियाँ बहुत महत्वपूर्ण हैं। पर्यावरण की बदलती दशाओं के अनुरूप अपने को ढालने में दूसरी प्रजातियों को छद्मावरण, पंखों, फरों और विलक्षण रफ़्तार का लाभ मिलता है। इसके विपरीत, मनुष्य सोचने पर निर्भर करते हैं जिसके द्वारा वे न सिर्फ अपने पर्यावरण के अनुरूप खुद को ढाल लेते हैं बल्कि उसे रूपांतरित भी कर देते हैं। अपनी असाधारण मानसिक क्षमताओं के चलते हम पृथ्वी के समस्त प्राणियों के बीच श्रेष्ठ हो जाते हैं।
द्ज़ोंग्खग

द्ज़ोंग्खग या द्ज़ोंग्खक (द्ज़ोंगखा: རྫོང་ཁག, dzongkhag) भूटान के प्रशासनिक व न्यायिक ज़िले को कहते हैं। इसका मूल "द्ज़ोंग" शब्द है, जिसका अर्थ "दुर्ग" होता है। भूटान के २० द्ज़ोंग्खगों को आगे २०५ गेओग या गेओक ( རྒེད་འོག, gewog) में विभाजित करा गया है। कुछ बड़े ज़िलों में दुंग्खग (उपज़िला, དྲུང་ཁག་, dungkhag) नामक बीच का विभाजन भी है।
सिसोदिया रानी बाग

सिसोदिया रानी बाग एक बाग तथा महल है जो भारतीय राज्य राजस्थान की राजधानी जयपुर से 6 किमी की दूरी पर स्थित है।  इसका निर्माण सवाई जयसिंह ने  1779 में करवाया था। 1991 में एक भारतीय हिंदी फ़िल्म लम्हें की शूटिंग भी यहीं की गई थी। उस फ़िल्म में अनिल कपूर तथा श्री देवी ने अभिनय किया था। यह बाग बहुत सुंदर है।
सेटाइल अल्कोहल

सेटाइल अल्कोहल एक कार्बनिक यौगिक है।
राम नाथ काक

राम नाथ काक (१९१७-१९९३) श्रीनगर में जन्मे। उनकी जीवनी Autumn Leaves: Kashmiri Reminiscences को बहुत ख्याति मिली। ब्रिटिश लेखिका ताया ज़िंकिन के अनुसार यह आधुनिक कश्मीर पर एक विशिष्ट, सम्मोहित करने वाली किताब है। इतिहासकार रवीन्द्र कुमार के अनुसार यह कश्मीर के दुःखद दौर का शक्तिशाली विवरण देता है।
उनका विवाह सरोजिनी काक से हुआ। इनके बच्चे अविनाश, सुभाष, शक्ति , जयश्री और नीरज प्रमुख लेखक अथवा वैज्ञानिक हुए।
आत्मघाती हमला

आत्मघाती हमला हमले की वह पद्धति है जिसमें हमलावर लक्ष्य को नष्ट करने या नुकसान पहुँचाने की प्रक्रिया को यह समझकर अंजाम देता है कि इसमें उसकी मृत्यु तय है। १९८१ से २००६ के बीच दुनिया भर में लगभग १२०० आत्मघाती हमले हुए जो कुल आतंकवादी हमलों का ४% थे लेकिन इसमें मारे गए लोगों की संख्या कुल आहत लोगों का ३२% थी। इस दौरान आत्मघाती हमलों में १४,५९९ लोगों की मृत्यु हो गई थी। आतंकवादी हमलों में से ९०% इराक, इजराइल, अफगानिस्तान, पाकिस्तान, में हुए।
यद्यपि आत्मघाती हमले इतिहास में पहले भी हुए हैं और द्वितीय विश्वयुद्ध के दौरान जापानी हवाई दस्ते के कमिकाजी उढ़ाके तो इसके लिए प्रसिद्ध हैं किन्तु यह १९८० के दशक के बाद हुए विशेष हमलों के लिए रूढ़ हो गया है जिसमें व्यक्ति जानबूझकर अपने शरीर या वाहन आदि में विस्फोटक भरकर अप्रत्याशित रूप से उसका विस्फोट सार्वजनिक स्थलों या सरकारी प्रतिष्ठानों पर करता है।
फ़िदायीन हमला आतंकवादियों द्वारा प्रयोग की जाने वाली एक आत्मघाती रणनीति है। सामान्य: इस तरह के हमलों को विशेष रूप से भारतीय राज्य जम्मू और कश्मीर में आतंकवादियों द्वारा अंजाम दिया जाता हैं। फ़िदायीन हमले मे एक फ़िदायीन (उग्रवादी, जो सामान्यः एक पुरुष होता है) खुद को हथियारों और गोला बारूद से लैस करता है, फिर वो एक सैन्य आधार, सुरक्षा चौकी या एक सैन्य संस्थापन मे प्रवेश करता है और फिर वो इन कानून के रखवाले, सैन्य अधिकारिओं और जवानों पर अंधाधुंद गोलीबारी शुरु कर देता है। इस गोलीबारी वो जब तक जारी रखता है जब तक उसका सारा असला खत्म नहीं हो जाता और इसके बाद उसे लगभग हमेशा ही सुरक्षा बलों द्वारा मार गिराया जाता है। फ़िदायीन आतंकवादी हमले के बाद हमेशा भागने की कोशिश करते हैं पर लगभग हमेशा ही इन्हें सुरक्षा बलों द्वारा मार गिराया जाता है क्योंकि यह उग्रवादी कभी भी हमले के बाद भागने की योजना नहीं बनाते बस उसके बाद मौका मिलने पर भागने की कोशिश करते हैं। यह आतंकवादी, आत्मघाती हमलावरों (मानव बम) की तरह, हमले के निष्पादन के दौरान मरने के लिए तैयार रहते हैं।Pulwama attack is example of that type attack.
जनवरी 2017 यरुशलम वाहन हमला

हमला

हमला स्थानीय समय, दोपहर 1 बजे के आसपास, पूर्व तल्पयत के पास दक्षिण पूर्व यरूशलम में एक ट्रक आईडीएफ सैनिकों के समूह में, जो की सैर पर थे, घुस गया। कम से कम 1 पुरुष व 3 महिला सैनिक इसमें मारे गये तथा 15 सैनिक घायल हैं जिसमे 2 की हालत नाजुक है। हमलावर को मौके पर ही मार गिराया गया। इजरायली अधिकारियों ने इसे आतंकी घटना बताया।

हमलावर

हमलावर 28 वर्षीय एक इजरायली अरबी था जो कि जबेल मूकबेर, पूर्व यरुशलम का निवासी था।
सनत्कुमार

ब्रह्मा के चार मानसपुत्रों (कुमारों) को सामूहिक रूप से सनत्कुमार कहते हैं।
निकट

निकट का अर्थ है पास।

उदाहरण

जब स्नान न किया हो, तो इस मन्दिर के निकट भी न आना।
रसिकप्रिया

रसिकप्रिया यह आचार्य केशवदास की प्रसिद्ध रचना है। काव्यशास्त्र में रसविवेचन का प्रमुख स्थान है, इस दृष्टि से केशव ने इस इस ग्रंथ में रस का विशद वर्णन किया है।
इसमें कुल १६ प्रकाश हैं। शृंगार रस चूँकि 'रसराज' माना गया है, इसलिये मंगलाचरण के बाद प्रथम प्रकाश में इसी का, इसके भेदों के साथ, वर्णन किया गया है। फिर, दूसरे प्रकाश में नायकभेद और तीसरे में जाति, कर्म, अवस्था, मान के विचार से नायिका के भेद, चतुर्थ में प्रेमोत्पत्ति के चार मुख्य हेतुओं तथा पंचम में दोनों की प्रणय संबंधी चेष्टाओं, मिलनस्थलों, तथा अवसरों के साथ स्वयंदूतत्व का निरूण किया गया है। फिर छठे में भावविभावानुभाव, संचारी भावों के साथ हावादि का कथन हुआ है। अष्टम में पूर्वानुराग तथा प्रियमिलन न होने पर प्रमुख दशाओं का, नवम में मान और दशम में मानमोचन के उपायों का उल्लेख किया गया है। तत्पश्चात् वियोग शृंगार के रूपों तथा सखीभेद, आदि का विचार किया गय है। चौदहवें प्रकाश में अन्य आठ रसों का निरूपण किया गया है। इसमें आधार भरतमुनि का नाट्यशास्त्र ही प्रतीत होता है। फिर भी यह मौलिक है।
इस ग्रंथ में उन्होंने किसी विशेष रसग्रंथ से सहायता नहीं ली, वरन् रससिद्धांत का सम्यक् अध्ययन कर स्वतंत्र रूप में ही लिखने का प्रयास किया है। रसों के इन्होंने प्रच्छन्न और प्रकाश नामक दो भेद किए हैं। ऐसा किसी अन्य आचार्य ने नहीं किया। भोजदेव ने अनुराग के ऐसे दो भेद किए हैं। कोककला की पटुता को भी नायकादि के प्रसंग में रखा गया है। नयिका के पद्मिनी आदि कामशास्त्रीय भेद किए गए हैं। कुछ भेदों में नामांतर भी किया गया है। स्वानुभव से भी काम लेकर केशव ने मौलिक लक्षणादि दिए हैं। कितनी बातें उनकी नितांत मौलिक हैं। जाति संबंधी भेद, अगम्या, सहेटस्थल और मिलनावसरादि नवीन वर्णन हैं। बोध हाव भी मौलिक है। इस प्रकार देखने से ज्ञात होता है कि रस तथा रस के अंगों आदि के विवेचन में केशव अधिक मौलिक और सफल हैं। अत: उन्हें रसहीन और केवल अलंकारप्रिय कवि मानना समीचीन नहीं।
आर्थिक संकेतक

आर्थिक संकेत (economic indicator) उन आंकड़ों को कहते हैं जो आर्थिक क्रियाकलाप का संख्यात्मक मान प्रस्तुत करते हैं। उदाहरण- उपभोक्ता मूल्य सूचकांक, औद्योगिक उत्पादन, सकल घरेलू उत्पाद, बेरोजगारी दर, शेयर सूचकांक, आदि। आर्थिक संकेतकों की सहायता से आर्थिक निष्पादन (परफॉर्मैंस) का पता चलता है और भविष्य के आर्थिक निष्पादन का आकलन किया जा सकता है।
सिंहली लोग

सिंहल जाति (सिंहली भाषा: සිංහල ජාතිය / सिंहल जातिय) श्री लंका के देशज लोग हैं। इनकी संख्या १.५ करोड़ है और ये श्री लंका की कुल जनसंख्या का ७५% हैं।
मोंनो पुल

शुरुआती इतिहास

मौजूदा पुल तेरहवीं सदी के अंत में बन कर हुआ था, पारंपरिक रूप से 1272 में, हालांकि इस तिथि का समर्थन करने के लिए कोई दस्तावेजी साक्ष्य उपलब्ध नहीं है। इस पुल ने अपने से पहले की बनी लकड़ी की संरचना को प्रतिस्थापित किया था। 
पत्थर का पुल पुराने लाल बलुआ पत्थरों से बना है जिसमें तीन मेहराब है। पुल का गेट-हाउस, जिसे मोंनो गेट-हाउस खा जाता है, जो मोंनो को अपनी विशिष्ट और उल्लेखनीय दिखावट देता है, तेरहवीं सदी के अंत में या चौदहवीं सदी के शुरुआत में जोड़ा गया था, पुल बनने के कुछ वर्ष पश्चात।
सेंट लूसिया के गवर्नर-जनरल

नियुक्ति

सेंट लूसिया समेत लगभग सारे राष्ट्रमण्डल प्रजाभूमियों में, गवर्नर-जनरल की नियुक्ति महारानी द्वारा, संबंधित प्रजाभूमि के प्रधानमंत्री के सलाह पर होती है। हालाँकि कुछ प्रजाभूमियाँ ऐसी भी हैं, जहाँ गवर्नर-जनरल का चुनाव राष्ट्रीय संसद द्वारा बहुमत से होता है। सेंट लूसिया में गवर्नर-जनरल को शासक द्वारा, प्रधानमंत्री की सलाह पर नियुक्त किया जाता है।

कार्य व कर्तव्य

सेंट लूसिया सैद्धांतिक रूप से एक राजतंत्र है, और और सेंट लूसिया के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में, सेंट लूसिया के गवर्नर-जनरल करते हैं। सेंट लूसिया के सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा किया जाता है। संसदीय शासक होने के नाते, शासक के सारे संवैधानिक अधिकार(जोकि महाराज्यपाल द्वारा निर्वाहित होते हैं), निष्पक्ष तथा गैर-राजनैतिक कार्यों तक सीमित हैं।
सैद्धांतिक रूप से, महारानी तथा उनके महाराज्यपाल, दोनों पर ही अत्यंत संवैधानिक शक्तियाँ निहित हैं, परंतु ऐसे किसी भी अधिकार का निर्वाह वे केवल स्वेच्छा से नहीं कर सकते है। अपने पद के कर्तव्यों का निर्वाह करने हेतु वे प्रधानमंत्री या अन्य संबंधित अधिकारी के सलाह पर ही कार्य कर सकते हैं। गवर्नर-जनरल, विभिन्न राजकीय और पारंपरिक कार्यों में सेंट लूसिया की रानी का प्रतिनिधित्व करते हैं, जैसे की:संसद के राजकीय उद्घाटन का समारोह, सैन्य परेड में और विभिन्न नागरिक और सैन्य सम्मानों की प्रस्तुति के दौरान। इसके अलावा गवर्नर-जनरल, महारानी के प्रतिनिधि के रूप में, राष्ट्रप्रमुख के कई आधिकारिक कार्यों का भी निर्वाह करते है, उदाहरणस्वरूप:प्रधानमंत्री और अन्य मंत्रियों की नियुक्ति व बर्खास्तगी, संसद का सत्र-आवाहन करना और सत्रांत करना और नए चुनावों की घोषणा करना। ये सब, सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। शासक के राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
एपलाशियन पर्वतमाला

एपलाशियन पर्वतमाला (अंग्रेजी:Appalachian Mountains) उत्तरी अमेरिका के पूर्वी भाग मे स्थित एक विशाल पर्वतश्रृंखला है। इसका विस्तार संयुक्त राज्य अमेरिका और कनाडा के पूर्वी इलाकों में है। 
पर्वतमाला का अधिकांश संयुक्त राज्य अमेरिका में स्थित है, लेकिन इसका कुछ हिस्सा दक्षिणपूर्व कनाडा में भी फैला है। न्यूफाउंडलैंड द्वीप से लेकर अमेरिकी राज्य अलाबामा के केन्द्र तक फैली यह पर्वतमाला 2,400 किमी (1,500 मील) लम्बी है जबकि इसकी चौड़ाई विभिन्न स्थानों पर 160-480 किमी (100 से 300 मील) तक है। पर्वतमाला कई श्रृंखलाओं में विभाजित है जिनमे पर्वतों की औसत ऊँचाई 900 मी (3,000 फीट) के आसपास है। सबसे अधिक ऊँचाई मिशेल पर्वत की है जो 2,037 मीटर (6,684 फुट) ऊँचा है और संयुक्त राज्य अमेरिका के राज्य उत्तरी केरोलिना में स्थित है। मिशेल पर्वत, संयुक्त राज्य अमेरिका में मिसिसिपी नदी के पूर्व मे स्थित सबसे ऊँचा स्थान है।
== सन्दर्भ ==gfghgdhnn
Jhkkl
राज्यवाद

राजनीति विज्ञान में, इस धारणा को राज्यवाद (statism) कहते हैं जो विश्वास करती है कि राज्य को ही आर्थिक नीति या/और सामाजिक नीति को कुछ सीमा तक नियंत्रित करना चाहिये। वास्तव में राज्यवाद, अराजकवाद का विलोम शब्द है।
सान-साल्वाडोर

सान-साल्वाडोर अल साल्वाडोर का एक नगर और सान-साल्वाडोर प्रदेश की राजधानी है।
अंगूरलता डेका

जीवन

अंगूरलता का जन्म असम के नलबाड़ी में हुआ था। राजनेता के रूप में अंगूरलता का सम्बन्ध भारतीय जनता पार्टी से है। वे असम के बटद्रोबा निर्वाचन क्षेत्र का प्रतिनिधित्व करती है। वे दिसंबर २०१५ में भाजपा में शामिल हुई थी। वे उन छह महिला उम्मीदवारों में से एक हैं जिन्हें भारतीय जनता पार्टी ने टिकट दिए थे, जिनमें से केवल दो ही चुनाव जीत सकी थी; और अंगूरलता उनमें से एक है।
यूरोपीय नाभिकीय अनुसंधान संगठन

कार्य एवं उद्देश्य

इसका प्रमुख उद्देश्य उच्च ऊर्जा भौतिकी से सम्बन्धित अनुसंधान करने के लिये विभिन्न प्रकार के कण त्वरकों का विकास करना है।
विशाल पंड्या

निर्देशन की शुरुआत

विशाल पंड्या ने साल 2009 में फ़िल्म थ्री – लव, लाइज एंड बिट्रेयल के साथ अपने निर्देशन की शुरुआत की।

2014

5 साल बाद 2014 में कामुक थ्रिलर फ़िल्म हेट स्टोरी 2 के साथ पंड्या को दूसरा मौका मिला, जिसे टी-सीरीज़ के मालिक भूषण कुमार द्वारा निर्मित किया गया था। यह फ़िल्म विक्रम भट्ट की 2012 स्लीपर हिट फ़िल्म हेट स्टोरी का सीक्वल थी।  फ़िल्म का नेट ग्रॉस  22.90 करोड़ था और इसे बॉक्स ऑफिस इंडिया द्वारा "औसत" घोषित किया गया था।

2015 (बॉक्स ऑफिस सफलता)

हेट स्टोरी 2 की सफलता के बाद, पांड्या ने 2015 की कामुक थ्रिलर फ़िल्म हेट स्टोरी 3 का निर्देशन किया। यह हेट स्टोरी (फिल्म श्रृंखला) की तीसरी फ़िल्म थी। बॉक्स ऑफिस इंडिया द्वाराफ़िल्म को "हिट" घोषित किया गया था।   बॉक्स ऑफिस इंडिया द्वारा फिल्म को "हिट" घोषित किया गया था।

2016

उन्होंने 2016 की कामुक थ्रिलर फ़िल्म वजह तुम हो को लिखा और निर्देशित किया। 14 करोड़ के छोटे बजट पर बनाये जाने के बावजूद, फिल्म बॉक्स ऑफिस पर अच्छा प्रदर्शन करने में विफल रही और इसे बॉक्स ऑफिस इंडिया द्वारा "फ्लॉप" घोषित किया गया।

2018 – अब तक

2018 में, उन्होंने हेट स्टोरी 4 का निर्देशन किया, जिसे नकारात्मक तथा मिश्रित प्रतिक्रियाएं मिली।
उष्णोत्स

उष्णोत्स (geyser, गीज़र या गाइज़र दोनों स्वीकार्य) एक प्रकार का पानी का चश्मा होता है जिसमें समय-समय पर पानी ज़ोरों से धरती से शक्तिशाली फव्वारे की भांति फूटता है और साथ में भाप निकलती है। यह पृथ्वी पर कम स्थानों में ही मिलते हैं क्योंकि इनके निर्माण के लिए विशेष भूतापीय व अन्य भूवैज्ञानिक परिस्थितियों की ज़रूरत होती है।

निर्माण

लगभग सभी उष्णोत्स सक्रीय ज्वालामुखी क्षेत्रों में होते हैं और उष्णोत्स बनाने में मैग्मा की समीपी मौजूदगी आवश्यक है। सतही जल धीरे-धीरे लगभग २,००० फ़ुट की औसत गहराई पर मैग्मा द्वारा गरम करे गई चट्टानों से सम्पर्क में आता है, जिस से भारी दबाव की स्थिति में इस पानी में उबलाव आ जाता है। फिर भाप और गरम पानी का यह मिश्रण भयंकर दबाव में सतह की ओर दौड़ता है और उष्णोत्स के मुख से फट पड़ता है। दुनिया में कोई एक हज़ार गीज़र हैं जिनमें से आधे अमरीका के यैलोस्टोन नेशनल पार्क में हैं।

बिजली की मशीन

गर्म पानी का इस्तेमाल करने के लिए बिजली की जिस मशीन (गीज़र) का इस्तेमाल होता है उसका नाम भी शायद इसी पर पड़ा होगा।
लुंगी डांस

प्रकाशन

"लुंगी डांस" एल्बम के नौवे गीत के रूप में जारी किया गया। फ़िल्म का मूल संगीत मुम्बई में जारी किया गया। गाने के प्रसारण अधिकार एक टीवी चैनल को ₹ ४८ करोड़ (अमरीकी डॉलर ७.७ मिलियन) में विक्रय किये। गाने को दक्षिण भारत की पारम्परिक पोषाक लुंगी के कारण काफी अधिक लोकप्रियता प्राप्त हुई।

संगीत

गाने के उत्साहवर्धक और क्रियात्मक बोल हैं। फ़िल्म के प्रमुख अभिनेता शाहरुख खान के अनुसार यह विशेष गाना दक्षिण भारतीय प्रमुख अभिनेता के सम्मान में था। उन्होंने कहा - "मेरे अनुसार कालसमंजन अच्छा है। यदि आप चेन्नई एक्सप्रेस नामक फ़िल्म रजनी सर को अर्पित नहीं करते हो तो यह अधुरी है।" गाने के बोल के उद्धरण में निम्न पंक्तियाँ शामिल हैं: 
ऑल द रजनी फैन्स - थलैवा

डोंट मिस द चांस - थलैवा

ऑल द रजनी फैन्स - थलैवा

डोंट मिस द चांस - डू दिस

लुंगी डांस, लुंगी डांस...

समालोचना

"लुंगी डांस" को भारत में समीक्षकों से मिली जुली प्रतिक्रिया मिली। कोईमोई के मोहर बसु ने अपनी समीक्षा में लिखा - "मैं पूर्णरूप से आश्वासित हूँ कि रजनी का प्रत्येक प्रसंशक लुंगी नहीं रखता और न ही तो उनकी पसंदीदा पोशाक लुंगी है और न ही वो नारियल में लस्सी मिलाते हैं! यह नहीं है कि मैं गाने के बोल से उम्मीद कर रहा था बल्कि गाने के बोल इतने अर्थहीन हैं कि लक्ष्यहीन दीपिका पादुकोन बहुत हताश करने वाली और बहुत अजीब गाने में अपनी टांग हिला रही हैं।"
बुद्धा इंस्टिट्यूट ऑफ टेक्नोलॉजी

छात्रावास

लड़कियों  तथा लड़को का अलग-अलग हॉस्टल कॉलेज कैंपस में है जिसमे भवन में रहने और खाने का प्रबंध है।  100-100 कमरे के 2 भवन है जो परिसर में बनाए गए हैं। हॉस्टल टेलीफोन, टेलीविजन कॉमन रूम, इनडोर खेल के साथ-साथ वाईमैक्स से फुलफिल्ड् है। सभी कमरों में एकल छात्रों के लिए बैठे हैं। भोजन कक्ष छात्रावास, नाश्ता, दोपहर का भोजन और रात के खाने में सेवा कर रहे हैं। गर्मी की अवधि और समय के दौरान 6 बजे ( कक्षाएं 7 बजे शुरू) पर गया जंक्शन, मानपुर और नूतन नगर से बस चलाने के लिए 08:30 और सर्दियों के दौरान कक्षा शुरू के लिए 10 बजे तक ऊपर उठाया है।

परिसर में सुविधाएँ

7 शैक्षणिक भवनों, 3 कार्यशाला और तीसरे वर्ष और अंतिम वर्ष के छात्रों के लिए दो कैंपस हॉस्टल रहे हैं। क्षेत्र प्रदूषण से मुक्त , हरे-भरे पार्क नि: शुल्क है। कैंपस में ही कैन्टीन, मेस और दुकान परिसर में उपलब्ध है।

प्रवेश

बिहार निजी तकनीकी और व्यावसायिक संस्थान एसोसिएशन (BPTPIA) की मेरिट सूची के आधार पर, सफल उम्मीदवारों परामर्श के माध्यम से जाना है। दूसरे वर्ष में इंजीनियरिंग का लेटरल एंट्री के लिए,  B.Sc में या डिप्लोमा पास दूसरे वर्ष में पॉलिटेक्निक का लेटरल एंट्री के लिए बारहवी या आई.टी.आई पास और बिहार निजी तकनीकी और व्यावसायिक संस्थान एसोसिएशन (BPTPIA) की मेरिट सूची में होना चाहिए।

समारोह

वार्षिक समारोह : वार्षिक समारोह कॉलेज की स्थापना दिवस के उपलक्ष्य में हर वर्ष आयोजित किया जाता है। वार्षिक खेल स्पर्धा और सांस्कृतिक कार्यक्रमों के साथ इसके साथ आयोजित की जाती हैं। सरस्वती पूजा, विश्वकर्मा पूजा, विदाई पार्टी, स्वागत पार्टी.।
शान्तिपाठ

१ ॠग्वेद मन्त्र: ॐ वां मे मनसि प्रतिष्ठिता मनो मे वाचि प्रतिष्ठितमावीरावीर्म एधि। वेदस्य म आणिस्थः श्रुतं मे मा प्रहासीरनेनाधीतेनाहोरात्रान् संदधाम्यृतम् वदिष्यामि सत्यं वदिष्यामि तन्मामवतु तद्वक्तारमवत्ववतु मामवतु वक्तारमवतु वक्तारम् ॥ ॐ शान्तिः शान्तिः शान्तिः ॥
२ कृष्णयजुर्वेद मन्त्र: ॐ सह नाववतु | सह नौ भुनक्तु | सह वीर्यं करवावहै | तेजस्विनावधीतमस्तु मा विद्विषावहै || ॐ शान्तिः शान्तिः शान्तिः ||
३ कृष्णयजुर्वेद मन्त्र: ॐ शं नो मित्रः शं वरुणः। शं नो भवत्वर्यमा। शं न इन्द्रो ब्रृहस्पतिः। शं नो विष्णुरुरुक्रमः। नमो ब्रह्मणे। नमस्ते वायो। त्वमेव प्रत्यक्षं ब्रह्मासि। त्वामेव प्रत्यक्षम् ब्रह्म वदिष्यामि। ॠतं वदिष्यामि। सत्यं वदिष्यामि। तन्मामवतु। तद्वक्तारमवतु। अवतु माम्। अवतु वक्तारम् ॥ ॐ शान्तिः शान्तिः शान्तिः ॥
४ शुक्लयजुर्वेद मन्त्र: ॐ पूर्णमदः पूर्णमिदम् पूर्णात् पूर्णमुदच्यते | पूर्णस्य पूर्णमादाय पूर्णमेवावशिष्यते || ॐ शान्तिः शान्तिः शान्तिः ||
५ सामवेद मन्त्र: ॐ आप्यायन्तु ममांगानि वाक्प्राणश्चक्षुः श्रोत्रमथो बलमिन्द्रियाणि च सर्वाणि। सर्वम् ब्रह्मौपनिषदम् माऽहं ब्रह्म निराकुर्यां मा मा ब्रह्म निराकरोदनिराकरणमस्त्वनिराकरणम् मेऽस्तु। तदात्मनि निरते य उपनिषत्सु धर्मास्ते मयि सन्तु ते मयि सन्तु ॥ ॐ शान्तिः शान्तिः शान्तिः ॥
६ अथर्ववेद मन्त्र: ॐ भद्रं कर्णेभिः श्रुणुयाम देवाः। भद्रं पश्येमाक्षभिर्यजत्राः स्थिरैरंगैस्तुष्टुवागं सस्तनूभिर्व्यशेम देवहितम् यदायुः। स्वस्ति न इन्द्रो वृद्धश्रवाः। स्वस्ति नः पूषा विश्ववेदाः। स्वस्ति नस्तार्क्ष्यो अरिष्टनेमिः। स्वस्ति नो बृहस्पतिर्दधातु। ॐ शान्तिः शान्तिः शान्तिः ॥
अन्य मन्त्रा: १ ॐ द्यौ: शान्तिरन्तरिक्षँ शान्ति: पृथिवी शान्तिराप: शान्तिरोषधय: शान्ति:। वनस्पतये: शान्तिर्विश्वे देवा: शान्तिर्ब्रह्म शान्ति: सर्वँ शान्ति: शान्तिरेव शान्ति: सा मा शान्तिरेधि ॥ ॐ शान्ति: शान्ति: शान्ति: ॥ सुशान्तिर्भवतु। सर्वारिष्टशान्तिर्भवतु ॥
२ ॐ असतो मा सद्गमय। तमसो मा ज्योतिर्गमय। मृत्योर्मामृतं गमय ॥ ॐ शान्ति: शान्ति: शान्ति: ॥
आदि बद्रीनारायण शत्रुघ्न मंदिर

https://commons.wikimedia.org/wiki/File:Color_temple.jpg
 प्राचीन आदि बद्रीनारायण शत्रुघ्न मंदिर
प्राचीन मंदिर पौराणिक ए॰ं ऐतिहासिक रूप से मुनि की रेती के लिए॰ए॰ प्रमुख स्थल है। यह दो मंजिला पार्किंग के नजदीक नव घाट के पास स्थित है। यही वह स्थान है जहां से प्राचीनकाल में कठिन पैदल चार धाम तीर्थ यात्रा शुरु होती थी।
प्राचीन मान्यताओं के अनुसार, जब भगवान राम ए॰ं उनके भाई लंका में रावण के साथ युद्ध में हुई कई मृत्यु के पश्चाताप के लिए॰उत्तराखंड आए तो भरत ने ऋषिकेश में, लक्ष्मण ने लक्ष्मण झुला के पास, शत्रुघ्न ने मुनि की रेती में तथा भगवान राम ने देव प्रयाग में तपस्या की। यह माना जाता है कि मंदिर के स्थल पर ही शत्रुघ्न ने तपस्या की।
ऐसा माना जाता है कि उत्तराखंड में स्थित चारों में से ए॰ इस मंदिर की स्थापना नौवीं सदी में आदि शंकराचार्य ने की। इस मंदिर की स्थापत्य उस समय के अन्य मंदिरों से मिलती है। मंदिर का मुख्य मूर्तियाँ आदि बद्री तथा शत्रुघ्न काले पत्थर से नक्काशी युक्त है। उनके बगल में भगवान राम, सीता तथा लक्ष्मण की मूर्ति के साथ गुरु वशिष्ठ की ए॰ छोटी मूर्ति सफेद संगेमरमर से बनी है। चारों धामों की तीर्थयात्रा सुगमता पूर्ण तथा कठिनाई रहित पूर्ण हो, इसलिए॰आदि बद्री तथा भगवान शत्रुघ्न की मूर्ति ए॰ साथ स्थापित की गई है, ऐसा माना जाता है। इस मंदिर परिसर के बाहर हनुमान की प्रतिमा इन्हें सुरक्षा प्रदान करती है और भगवान हनुमान इस क्षेत्र में लोगों द्वारा पूजा-अर्चना का उत्तर देने के लिए॰जिम्मेवार हैं।
प्रातः 4.30 बजे तथा सायं 7 बजे यहां आरती Click Here to Stream Video होती है ए॰ं इस आरती में शामिल होना फलदायक है।
प्रवेश राणा

प्रारम्भिक जीवन

राणा का जन्म एक जाट हिन्दू परिवार में हुआ था। उनके पिता एक पुलिस इंस्पैकटर हैं। उनकी विद्यालयी शिक्षा उत्तर प्रदेश के विभिन्न नगरों में हुई थी। उन्होंने दिल्ली विश्वविद्यालय के रामजस महाविद्यालय से बीए (ऑ) अर्थशास्त्र की उपाधि ली।

जीवनवृति

राणा आइबीएम-दक्ष में एक भूतपूर्व गुणवत्ता सलाहकार (क्वालिटी एडवाज़र) थे। वे स्प्रिण्ट लॉन्ग डिस्टेन्स व स्प्रिण्ट कम्प्लीट सेन्स के बिक्री प्रमुख थे। अनुकृति करने की उनकी अभिरुचि के कारण राणा को पूरे भारत और विदेशों में ६०० से भी अधिक स्टेज शो एंकरिंग करने का अवसर मिला। वर्ष २००८ में उन्होंने हेवार्ड्स ५००० मिस्टर इण्डिया प्रतियोगिता जीती जो मुम्बई के होटल इण्टरकॉण्टिनेण्टल मे आयोजित हुई थी। राणा ने जूम और स्टार वन जैसे टीवी चैनलों पर भी एंकरिंग का काम किया है। उनकी सर्वाधिक दिखने वाली उपलब्धि बिग बॉस ३ में अख्यातिप्राप्त व्यक्ति के रूप में प्रविष्टि पाने की है। भारत के बहुत से फैशन वीक्स जैसे लैक्मे फैशन वीक, विल्स इण्डिया फैशन वीक, मेन्स फैशन वीक, कूटर फैशन वीक इत्यादि में राणा सभी शीर्ष डिज़ायनरों जैसे रोहित बाल, मनीष मलहोत्रा, वरुण बेहल, विक्रम पण्डित, रॉकी एस, मनीष गुप्ता इत्यादि के कलेक्श्न पहनकर रैम्प पर चले हैं।

बिग बॉस ३ में प्रविष्टि

बिग बॉस ३ के बिग बॉस हाउस में प्रवेश करने वाले राणा १४वें व्यक्ति थे। बिग बॉस के लिए भारत के तीन नगरों में ऑडिशन किया गया था और राणा, दिल्ली में हुए ऑडिशन मे जीते थे। वे कार्यक्रम के ३३वें दिन घर में प्रविष्ट हुए और फाइनल में उप-विजेता रहे।
प्रवेश राणा "नैश्नल बिंगो नाइट" कार्यक्रम के धारावाहिक विजेता थे जिसकी मेज़बानी अभिषेक बच्चन ने की थी। अभी प्रवेश राणा कलर्स वैनल पर एक बाल नृत्य प्रतियोगिता कार्यक्रम "चक धूम धूम" की मेज़बानी कर रहे हैं।
और वो अभी इमोतीओन अत्याचार मे काम कर रहे है!
हकीमुल्ला महसूद

जीवन

हकीमुल्ला का जन्म दक्षिणी वज़ीरिस्तान के जांडोला नामक कस्बे के पास हुआ। हकीमुल्ला महसूद 2009 में पाकिस्तानी तालिबान के नेता बैतुल्ला महसूद के ड्रोन हमले में मारे जाने के बाद कमांडर बने थे। हकीमुल्ला साल 2007 में तब महत्वपूर्ण बन गए थे जब बैतुल्ला ने उन्हें अपना कनिष्ठ कमांडर नियुक्त किया था। उस समय हकीमुल्ला ने 300 पाकिस्तानी सैनिकों पर कब्जा कर लिया था और रातोंरात संगठन में उनका कद बढ़ गया था।

मृत्यु एवं विवाद

हकीमुल्ला की मृत्यु की अफ़वाहें २००९ से ही आती रही हैं। 1 नवम्बर 2013 को तालिबान के उच्च सूत्रों के अनुसार अमेरिकी ड्रॉन हमलों में हकीमुल्ला की मौत हो गई।